2022 11 22
LT
Europos Sąjungos oficialusis leidinys
L 302/41
7 pav.
Įkrovimo nuolatine srove tinklo ekvivalento pilnutinės varžos kreivė
4.
Maitinimo tinklo ekvivalentas (AMN) Įkraunamai transporto priemonei prijungti prie kintamosios srovės maitinimo tinklo naudojamas 50 μH/50 Ω maitinimo tinklo ekvivalentas, kaip apibrėžta CISPR Nr. 16-1-2 4.4 dalyje.
Maitinimo tinklo ekvivalento (-ų) matavimo prievado (-ų) išėjimo apkrova (-os) turi būti 50 Ω.
5.
Asimetrinio tinklo ekvivalentas (AAN) Šiuo metu ryšiui tarp įkrovimo stotelės ir transporto priemonės naudojamos skirtingos signalų / valdymo prievadų linijų ir (arba) laidinio tinklo prievadų linijų technologijos.
Todėl būtina atskirti kai kurias konkrečias signalų / valdymo prievadų linijas ir (arba) laidinio tinklo prievadų linijas (pavyzdžiui, įkrovimo kontrolės sistemos liniją, CAN linijas).
Asimetrinio (-ų) tinklo ekvivalento (-ų) matavimo prievadų išėjimo apkrova turi būti 50 Ω.
Asimetrinio tinklo ekvivalentai, apibrėžti 5.1, 5.2, 5.3 ir 5.4 punktuose, naudojami neekranuotoms signalų / val­ dymo prievadų linijoms ir (arba) laidinio tinklo prievadų linijoms.
Jei naudojamos ekranuotos signalo / valdymo prievado linijos, turėtų būti naudojami ekranuoti asimetrinio tinklo ekvivalentai, apibrėžti CISPR Nr.
32:2015 G priedo G.10 ir G.11 paveiksluose.
5.1.
Simetrinių linijų signalo / valdymo prievadas Asimetrinio tinklo ekvivalentas (AAN), kuris jungiamas tarp transporto priemonės ir įkrovimo stotelės arba bet kokios susijusios ryšiui imituoti naudojamos įrangos, yra apibrėžtas CISPR Nr. 16-1-2 E priedo E.2 skyriuje (trijų krypčių tinklo grandinė) (žr. pavyzdį 8 paveiksle).
Asimetrinio tinklo ekvivalento pilnutinė varža sinfaziniu režimu yra 150 Ω.
Pilnutinė varža Zcat reguliuoja jungia­ mųjų laidų ir prijungtų periferinių įrenginių simetriją, kuri paprastai išreiškiama išilginės signalų konversijos nuostoliais (LCL).
LCL vertė turi būti iš anksto nustatyta matavimais arba nurodyta įkrovimo stotelės ar įkrovimo laidų pynės gamintojo.
Pasirinkta LCL vertė ir jos kilmė nurodoma bandymų ataskaitoje.
CAN ryšys yra simetrinių linijų, naudojamų transporto priemonėje įkrovos nuolatine srove režimu, pavyzdys.
Jei bandymui galima naudoti originalią įkrovimo stotelę, CAN ryšiui asimetrinio tinklo ekvivalento nereikia.
Jeigu CAN ryšys yra emuliuojamas ir jei asimetrinio tinklo ekvivalento buvimas trukdo tinkamam CAN ryšiui, asimetrinio tinklo ekvivalentas neturėtų būti naudojamas.